Neuvoston 27 päivänä kesäkuuta 1996 vahvistama YHTEINEN KANTA (EY) N:o 41/96 neuvoston asetuksen (EY) N:o .../96 antamiseksi sisävesiliikenteen rakenteellisista parannuksista annetun asetuksen (ETY) N:o 1101/89 muuttamisesta



Virallinen lehti nro C 264 , 11/09/1996 s. 0001



Neuvoston 27 päivänä kesäkuuta 1996 vahvistama YHTEINEN KANTA (EY) N:o 41/96 neuvoston asetuksen (EY) N:o . . ./96 antamiseksi sisävesiliikenteen rakenteellisista parannuksista annetun asetuksen (ETY) N:o 1101/89 muuttamisesta (96/C 264/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että neuvoston asetuksella (ETY) N:o 1101/89 (4) luotiin järjestelmä sisävesiliikenteen rakenteelliseksi parantamiseksi; tämän asetuksen tarkoituksena on vähentää sisävesiliikenteen aluskannan ylikapasiteettia säätämällä yhteisön tasolla yhteensovitetusta alusten romutustoiminnasta; tässä asetuksessa säädetään mahdollisuudesta yhteisön romutusrahastoille myöntämään rahoitustukeen vuodelle 1995, nykyisin voimassa olevan rakenteellisten parannusten järjestelmän periaatteena on, että sen rahoittavat ensisijaisesti kyseisen alan toimijat vuosittaisin maksuosuuksin, julkinen rahoitusosuus on myönnettävä vuosittain ja suhteessa kyseisen ammattialan suorittamiin rahoitusosuuksiin; tästä toiminnasta on säädetty kolmeksi vuodeksi eli vuosiksi 1996, 1997 ja 1998, ja toimintaa on arvioitava vuosittain, on tarpeen säätää yhteisön rahoitusosuudesta ainoastaan vuodeksi 1996, ja asianomaisten jäsenvaltioiden rahoitusosuudet on laskettava suhteessa niiden aluskannan suuruuteen vuosien 1996, 1997 ja 1998 osalta, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1101/89 4 a artikla seuraavasti: 1) lisätään 1 ja 2 kohtaan sanojen "vuonna 1995" jälkeen seuraavat sanat: "ja vuonna 1996"; 2) lisätään kohdat seuraavasti: "3. Jäsenvaltioiden, joita asia koskee, on asetettava yhteisesti rahastojen käyttöön varat, jotka yhdessä yhteisön ainoastaan vuodelle 1996 myöntämän rahoitusosuuden kanssa ovat riittävät vuosille 1996, 1997 ja 1998 asetettujen rakenteellisten parannusten tavoitteiden saavuttamiseksi. Jokaisen asianomaisen jäsenvaltion osuus lasketaan suhteessa sen käytössä olevan aluskannan suuruuteen muiden jäsenvaltioiden käytössä olevasta koko aluskannasta. Komissio vahvistaa nämä määrät yhdessä eri romutusrahastoista vastaavien viranomaisten kanssa. 4. Komissio vahvistaa vuosina 1996, 1997 ja 1998 tapahtuvan romutustoiminnan aikana jokaisen vuoden alussa tämän asetuksen nojalla kunkin vuoden romutustoimintaa koskevat yksityiskohtaiset säännöt saatavissa olevan rahoituksen, markkinoiden kehityksen ja toteutettujen vapauttamistoimenpiteiden mukaisesti." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja (1) EYVL N:o C 318, 29.11.1995, s. 11 (2) EYVL N:o C 39, 12.2.1996, s. 96 (3) Euroopan parlamentin lausunto annettu 13 päivänä helmikuuta 1996 (EYVL N:o C 65, 4.3.1996, s. 29), neuvoston yhteinen kanta vahvistettu 27 päivänä kesäkuuta 1996 (sitä ei vielä ole julkaistu virallisessa lehdessä), ja Euroopan parlamentin päätös tehty . . . (sitä ei vielä ole julkaistu virallisessa lehdessä). (4) EYVL N:o L 116, 28.4.1989, s. 25, asetus sellaisena kuin se on viimeksi muutettuna asetuksella (EY) N:o 2819/95 (EYVL N:o L 292, 7.12.1995, s. 7). NEUVOSTON PERUSTELUT I. JOHDANTO Komissio toimitti neuvostolle 15 päivänä huhtikuuta EY:n perustamissopimuksen 75 artiklaan perustuvan ehdotuksen asetukseksi sisävesiliikenteen rakenteellisista parannuksista annetun asetuksen (ETY) N:o 1101/89 muuttamiseksi (1). Euroopan parlamentti antoi lausuntonsa 13 päivänä helmikuuta 1996 (2), talous- ja sosiaalikomitea 23 päivänä marraskuuta 1995 (3). Kyseisten lausuntojen pohjalta komissio toimitti neuvostolle 22 päivänä huhtihuuta 1996 muutetun ehdotuksen (4). Neuvosto vahvisti yhteisen kantansa EY:n perustamissopimuksen 189 c artiklan mukaisesti 27 päivänä kesäkuuta 1996. II. EHDOTUKSEN TARKOITUS Ehdotus tähtää sellaisen mahdollisuuden aikaansaamiseen, että asianomaisten jäsenvaltioiden kansalliset romutusrahastot voivat saada yhteisön rahoitusosuutta vuodeksi 1996 uuden kolmen vuoden pituisen rakenteellisen tervehdyttämisohjelman puitteissa (1996-1998). Kyseistä komission ehdotusta on tarkasteltava saatetoimenpiteenä ehdotukselle jokiliikennejärjestelyitä koskevaksi direktiiviksi, jolla vuororahtausjärjestelmät vähitellen poistetaan, kunnes markkinat vapautetaan kokonaan 1 päivänä tammikuuta 2000. III. YHTEISEN KANNAN ERITTELY Neuvoston vahvistama yhteinen kanta poikkeaa yhdeltä olennaiselta kohdaltaan komission alkuperäisestä ehdotuksesta, sillä siinä rajoitetaan yhteisön rakenteellista tervehdyttämistä varten myöntämä rahallinen tuki vuoteen 1996. Neuvosto katsoi, että vaikka se oli yhteisvastuullisuuden hengessä valmis hyväksymään yhteisön rahoitusosuuden vuodelle 1996, niin uudet, vuosille 1996, 1997 ja 1998 kaavaillut rakenteelliset tervehdyttämistoimet laivaston tonniston pienentämiseksi noin 15 prosentilla kuuluvat ennen kaikkea asianomaisten jäsenvaltioiden ja ammattialan rahoitusvastuun piiriin. Tämän johdosta neuvosto muutti sekä johdanto-osan kappaleita että 1 artiklaa. Erityisesti on huomattava, että 2 kohdan 3 alakohta poistettiin, koska yhteisön rahoitusosuudet rajoitetaan vuoteen 1996. Saman kohdan uutta 3 kohtaa (entinen 4 alakohta) oli mukautettava. IV. EUROOPAN PARLAMENTIN TARKISTUKSET (5) 1. Euroopan parlamentin tarkistus, jonka komissio otti mukaan ja neuvosto hyväksyi Neuvosto hyväksyi tarkistuksen 14, joka koskee asetuksen voimaantuloa sen julkaisemispäivänä, jotta asetuksen hallinnointia voitaisiin nopeuttaa. 2. Euroopan parlamentin tekemät tarkistukset, jotka komissio otti mukaan mutta joita neuvosto ei hyväksynyt Tarkistukset 11, 12 ja 13 ovat aiheettomia sen jälkeen, kun neuvosto muutti komission ehdotusta (ks. kohta III). 3. Euroopan parlamentin ehdottamat tarkistukset, joita komissio ei ottanut mukaan eikä neuvosto hyväksynyt Tarkistukset 15 ja 16 liittyvät rahoitusta koskeviin selvityksiin eivätkä asetuksen artiklaosaan. Näin ollen neuvosto ei ole ottanut niitä huomioon. (1) EYVL N:o C 318, 29.11.1995, s. 11 (2) EYVL N:o C 65, 4.3.1996, s. 30 (3) EYVL N:o C 39, 12.2.1996, s. 46 (4) Ei vielä julkaistu virallisessa lehdessä. (5) Euroopan parlamentin annettua yhden yhteisen lausunnon komission kolmesta ehdotuksesta, ainoiden kyseistä ehdotusta koskevien tarkistusten numerot ovat 11-16.